﻿Domnule Preşedinte Vladimir Putin, 
Mă numesc Gheorghe Gavrilă Copil, sunt preşedintele Societăţii Culturale 
Bucureşti-Chişinău şi redactor al revistei electronice NOI, DACII! 
( www.noidacii.ro )Vă scriu din România, patria mea mult iubită şi mult 
oropsită, dar va depăşi situaţia dramatică prin care trece, noi românii redevenind 
stăpânii României. Federaţia Rusă fiind  moştenitoarea URSS, considerăm că 
Domnia-Voastră poate contribui la lichidarea consecinţelor Tratatului 
Ribbentrop-Molotov, adică la anexarea unor teritorii ale României  de către 
URSS şi totodată la  reanexarea  acestora, în timpul  Celui de al II-lea Război 
Mondial, în 1944. E vorba de Basarabia, nordul Bucovinei şi Ţinutul Herţa. În 
aceste teritorii Moscova sovietică a declanşat holocaustul etnic împotriva 
românilor.  Vă propunem un prim pas, retragerea necondiţionată a armatei din 
Tighina, la răsărit de Nistru, deoarece oraşul Tighina (Bender), de la apus de 
râul Nistru, face parte dintotdeauna din Basarabia, acum din R. Moldova. Este 
inclus, abuziv, de către URSS, în Transnistria. Atât partea de sud a Basarabiei 
(până la Marea Neagră), cât şi nordul Basarabiei, fac parte din întreaga 
Basarabie, acum, în continuare alipite Ucrainei, în interiorul Basarabiei 
constituindu-se statul Republica Moldova, din care face parte şi Transnistria. 
Această reparaţie teritorială, reintegrarea oraşului Tighina în Basarabia (în 
R.Moldova!) va fi un bun semnal pe planul politic internaţional, spre luare 
aminte la pasul următor, o declarţie clară, conformă adevărului: URSS a anexat 
Basarabia, Ţinutul Herţa şi nordul Bucovinei de la România, le-a alipit 
Republicii Socialiste Sovietice Ucraina, temporar. Federaţia Rusă consideră că 
relaţiile dintre Federaţia Rusă şi România, cât şi cu Uniunea Europeană, trebuie 
să se stabilizeze pe încredere. Propunerile noastre sunt singurele variante 
autentice, de încredere. În contextul geopolitic de azi există insinuarea că 
Federaţia Rusă se poate învecina direct cu România, ceea ce ar însemna, 
anexarea părţii de sud a Basarabiei, în felul acesta Moscova învecinându-se cu 
Transnistria, cu R. Moldova, iar pe râul Prut cu România. Considerăm că 
Moscova nu va cădea în această capcană. Pentru anexările provinciilor 
româneşti sunt de vină Stalin şi Hiler, Guvernul sovietic şi Guvernul nazist, 
URSS  şi Germania nazistă, aceste provincii româneşti fiind anexate de către 
URSS. Domnule Vladimir Putin, vă rugăm să fiţi cu luare aminte, să nu semnaţi 
Dumneavoastră în locul lui Stalin şi Hitler, în locul URSS şi al Germaniei 
naziste, în locul lui Molotov şi Ribbentrop, reactivarea acestui  Tratat,  pe cale 
militară şi totodată prin diversiuni şi conflict armat  în Basarabia şi în R. 
Moldova. Tratatul acesta este una din cele mai mari crime la adresa umanităţii, 
consecinţele contină şi azi.  Domnule Preşedinte Vladimir Putin, Reîntregirea 
României este un drept inalienabil al României, ca primă etapă Unirea 
Republicii Moldova cu România.  Fie această Unire după intrarea R. Moldova în 
Uniunea Europeană, fie Unirea,  fără a fi în Uniunea Europeană. Consider că 
această Unire, înainte de anii necesari R. Moldova pentru a îndeplini condiţiilor 
acceptării în Uniunea Europeană, este prioritară. Ştim că vă opuneţi ca 
Transnistria,  parte componentă a R. Moldova, să se unească cu România, 
deodată cu R. Moldova.  Doriţi ca Transnistria să facă parte din Federaţia Rusă. 
Între Rusia şi Transnistria se află Ucraina! V-aţi propus să împiedicaţi cu orice 
mijloace Unirea R. Moldova cu România? Pe cale militară , prin diversiune 
internă? Considerăm că aceste căi nu fac parte din planurile reale ale Moscovei, 
drept pentru care vă facem o propunere,  Unirea necondiţionată a  R. Modova, 
cu România, deci şi cu Transnistria. În Transnistria cea mai mare comunitate 
etnică o formează românii. Ştiţi prea bine că Transnistria a fost anexată de 
imperiul ţarist. În Transnistria din timpul anexării, marea majoritatea  populaţiei 
era constituită din români. Un mare om de stat, ca să fie respectat şi glasul său să 
fie auzit în întreaga lume, trebuie să înlăture răul săvârşit de conaţionalii săi  din 
trecutul mai îndepărtat sau apropiat. Meditaţi d-le preşedinte Vladimir Putin şi la 
această propunere şi la avantajele stabilizării bunei vecinătăţi între Federaţia 
Rusă şi România, între Federaţia Rusă şi Uniunea Europeană. 
Cu toate doririle de bine, 
Societatea culturală Bucureşti-Chişinău 
Gheorghe Gavrilă Copil, preşedinte 
bucuresti.chisinau@gmail.com 
 
 
